als_Latn ron_Latn bos_Latn
Vendimi i UEFA per ndeshjen Serbi-Shqiperi ishte nje nder turpet me te medha ne historikun e futbollit Europian. Ne menyre flagrante UEFA mbajti anen e dhunuesve, duke ua falur ndeshjen ne tavoline, teksa me pas, per sy e faqe, u detyrua t’ia hiqte ato tre pike, pasi dhuna skandaloze e racizmi i shfaqur ne syte e gjithe botes nuk kish asnje menyre per t’u kaperdire.
Gjithcka duket e paramenduar mire. Denimi i Shqiperise u justifikua me refuzimin e skuadres shqiptare per te rivazhduar lojen, ndersa ne te vertete, federata duhej te kish denuar gjygjtarin qe nuk ka marre vendim ta nderprese ate ne kushtet kur vetem futboll nuk mund te luhej. Cfare garancie jepte gjyqtari qe ajo turme kafsherore nuk do rihynte ne stadium, per ta shnderruar ne kasaphane?! Federata, ne vend qe te ndeshkoje gjyqtarin per kete papergjegjshmeri, ndeshkon lojtaret tane, pse nuk pranuan te rishkojne edhe njehere me kembet e tyre ne thertore.
Gjykimi eshte bere ne menyre pa asnje procedim logjik. Ai nuk denjon te marre ne konsiderate aspak se pamundesia e ekipit shqiptar per te luajtur nuk ka ardhur nga qefi i tyre, por per shkak te dhunes esktreme e kafsherore te ushtruar nga tifoze, police e kujdestare te stadiumit. Lojtaret tane ishin te nxire ne fytyre, te gjakosur e te sakatuar dhe kjo, jo si rezultat i demtimit ne ndeshje, por nga faktore jashte saj, pikerisht nga ata qe jane pergjegjes per mbarevajtjen e saj. UEFA nuk i intereson faji dhe shkaku i problemit, por vlereson ne menyre literale nje pike te rregullores, totalisht jashte qellimit te saj. Natyrisht qellimi i kesaj pike te rregullores eshte per te penguar terheqjen e ekipeve nga loja ne kushte normale dhe nuk mund te detyroje lojtaret te vdesin ne fushe: O jeten o trepikeshin! Por qartazi, UEFA nuk i intereson drejtesia, por i intereson te denoje shqiptaret, per t’iu bere sadopak qejfin serbeve.
Pyetja shtrohet, perse serbet kane kaq shume peshe ne UEFA dhe ne shqiptaret kaq pak?! Perse UEFA detyrohet te shkele me te dyja kembet rregullat dhe te cenoje imazhin e vet duke u bere gazi i botes per te mbrojtur serbet, ndersa shqiptareve nuk u jepet as e drejta me minimale?! Kjo tregon jo vetem paaftesine tone per t’u mbrojtur, por me shume mungesen e prestigjit qe kemi ne organizmat nderkombetare. Ne jemi servile dhe per servilet nuk ka respekt askush.
Por nuk eshte vetem UEFA, nje institucion i kalbur nga korrupsioni, mediokriteti dhe degradimi institucional, qe tallet ne kete menyre me shqiptaret. duka8Zedhenesja e znj. Ashton, pergezoi autoritetet serbe per menaxhimin e ndeshjes ndersa fajsoi shqiptaret per provokimin nepermjet dronit te ngritur mbi stadium. Kjo tregon se ka dicka me shume se felliqesia, korrupsioni dhe putinizmi i UEFA-s ne kete histori. Me shqiptaret keshtu sillen ne cdo hapesire nderkombetare.
Politika europiane sillet me ne si me femije kopshti, gje qe nuk ndodh me asnje vend tjeter ne rajon. Ne pranojme qe cdo i huaj te fuse hundet ne punet tona te brendshme, iu servilosemi dhe iu nenshtrohemi atyre, heqim dore nga cdo e drejte kur ata na e kerkojne dhe kurre nuk dijme te ngreme zerin per ate qe na takon, apo per t’u ankuar kur nuk shkelen te drejtat. Ne nuk kemi asnje axhende konkrete ne diplomaci. Politika jone e jashtme eshte: Bej c’te thone!
Perfundimi, serbet fitojne gjithmone perballe nesh: vendosin kushte per statusin e Kosoves, per bisedimet, ndikojne ne zhvillimin e hetimeve dhe gjykimeve nderkombetare mbi anetaret e UCK-se, nderkohe qe strehojne kriminele lufte dhe vazhdojne te destabilizojne Mitrovicen, duke e izoluar nga pjesa tjeter e vendit. Per kete kane bekimin e nderkombetareve, e jo vetem kaq, por fitojne para nesh statusin e vendit kandidat ne BE. Dhe vertete, serbet e meritojne me shume se ne te jene europiane, sepse nuk jane servile, sepse tregojne respekt per veten, gje qe ne nuk e bejme.
Ne keto kushte ajo cfare njerezit duan nuk jane me thjesht 3 piket e menderosura te Platinise, as suporti qe UEFA i jep futbollit shqiptar, si nje kocke per “sjelljen e mire”. Ne kemi nevoje te refuzojme poshterimin qe na eshte bere per te rivene ne vend dinjitetin tone. Ne kemi nevoje t’i tregojme te tjereve se nuk jemi lecke qe pranojme te shkelemi e te perdhunohemi dhe me pas te pranojme ndeshkimin per sjellje jo te mire gjate perdhunimit.
Ne kemi nevoje te ndjehemi te barabarte me te tjeret dhe kete nuk mund ta fitojme me servilizmin dhe paaftesine e institucioneve tona perfaqesuese. Drejtuesit e tyre jane nga ajo race njerezish qe nuk e njohin dhe nuk e kuptojne fjalen dinjitet, pasi ata njohin vetem parane si vlere me te cilen matet njeriu. Kjo eshte edhe arsyeja perse dinjiteti na mungon ne raport me vendet e tjera. Ne perfaqesohemi nga pjeset me te kalbura te shoqerise sone dhe kjo eshte fatkeqesia jone, e shfaqur ne formen e vet me te shemtuar ne ngjarjet e fundit.
als_Latn als_Latn als_Latn als_Latn als_Latn als_Latn als_Latn als_Latn als_Latn